Ανδρέας Παπαδήμας

Ο Ανδρέας Παπαδήμας είναι Κύπριος ποδοσφαιριστής. Αγωνίστηκε στη θέση του επιθετικού.

Ξεκίνησε την καριέρα του από την ΑΕΛ Λεμεσού το 1944. Στην ΑΕΛ παρέμεινε έως το 1956 κατακτώντας 3 πρωταθλήματα, 1 κύπελλο και 1 Ασπίδα Πάκκου.

Το 1956 ηγήθηκε των ποδοσφαιριστών που αποχώρησαν ή διαγράφησαν από την ΑΕΛ. Με δικές του προσωπικές ενέργειες, εντάχθηκαν στον Απόλλων Λεμεσού. Ο Ανδρέας Παπαδήμας αγωνίστηκε στον Απόλλωνα από το 1956 έως το 1963. Επιπλέον, διετέλεσε βοηθός προπονητής του Αργύρη Γαβαλά και μέλος του διοικητικού συμβουλίου της ομάδας την περίοδο 1956-1960.

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1949 και έδωσε φιλικούς αγώνες με τη Μικτή Τελ Αβίβ και την Εθνική Ισραήλ. Ακόμη, διετέλεσε βοηθός προπονητής της ομάδας.

Μετά την ολοκλήρωση της ποδοσφαιρικής του καριέρας διετέλεσε προπονητής του Ευαγόρα Πάφου,του Άρη Λεμεσού και του ΑΠΟΠ Πάφου.

Μετά την τουρκική εισβολή του 1974 μετανάστευσε στη Μελβούρνη. Ανέλαβε προπονητής στην ακαδημία της Ελλάς Μελβούρνης. Επέστρεψε στη Λεμεσό το 1992.

Τίτλοι 
Ως ποδοσφαιριστής της ΑΕΛ
 Πρωτάθλημα Κύπρου (3): 1952-53, 1954-55, 1955-56

 Κύπελλο Κύπρου (1): 1947-48

 Ασπίδα Πάκκου (1): 1953

Παραπομπές

Βιβλιογραφία 

Κύπριοι ποδοσφαιριστές
Επιθετικοί ποδοσφαιριστές
Ποδοσφαιριστές ΑΕΛ Λεμεσού
Ποδοσφαιριστές Απόλλων Λεμεσού
Ποδοσφαιριστές Α΄ κατηγορίας Κύπρου
Προπονητές ποδοσφαίρου Ευαγόρα Πάφου
Προπονητές ποδοσφαίρου Άρη Λεμεσού
Κύπριοι προπονητές ποδοσφαίρου
Προπονητές ποδοσφαίρου ΑΠΟΠ Πάφου